राकुटेन जापान ओपन : सोमदेव पहले दौर में हारे  
भारत के शीर्ष वरीयता प्राप्त एकल टेनिस खिलाड़ी सोमदेव देवबर्मन को राकुटेन जापान ओपन चैम्पियनिशप के पहले दौर में हार का सामना करना पड़ा है।
भारत के शीर्ष वरीयता प्राप्त एकल टेनिस खिलाड़ी सोमदेव देवबर्मन को राकुटेन जापान ओपन चैम्पियनिशप के पहले दौर में हार का सामना करना पड़ा है।  सोमवार को खेले गए पुरुषों की एकल स्पर्धा के पहले दौर में टूर्नामेंट के सातवीं वरीयता प्राप्त चेक गणराज्य के राडेक स्टेपानेक ने सोमदेव को 6-4, 6-3 से पराजित किया।  विश्व के 89वीं वरीयता प्राप्त सोमदेव और 24वीं वरीयता प्राप्त स्टेपानेक के बीच यह पहली भिड़ंत थी। उल्लेखनीय है कि रोहन बोपन्ना और पाकिस्तान के एसाम उल हक कुरैशी की जोड़ी को इस टूर्नामेंट में पुरुष युगल में शीर्ष वरीयता दी गई है।